laion/Wikipedia-Exotic huggingface dataset:
ישראל באולימפיאדת הנוער סינגפור (2010)

אולימפיאדת הנוער סינגפור היא משחקי הקיץ האולימפיים לנוער ה-1 שהתקיימו ופתחו בכך מסורת של משחקים אולימפיים לנוער בגילאים 14 - 18 ברוח המשחקים האולימפיים. המשלחת הישראלית, כללה 15 ספורטאים שהתחרו ב-18 תחרויות בשמונה ענפי ספורט. המשלחת זכתה ב-3 מדליות זהב ו-2 מדליות כסף. נושאת דגל ישראל בטקס הפתיחה הייתה גולשת הרוח, נעמי כהן. בגמר הטאקוונדו נרשמה תקרית בה זכה גילי חיימוביץ' במדליית הזהב לאחר שיריבו האיראני, מחמד סלימאני, לא הופיע לקרב. המשלחת האיראנית טענה כי סלימאני נפצע בקרסולו ולכן לא התייצב לקרב. בעוד ראש המשלחת הישראלית, דניאל אורן, טען כי פרישתו של סלימאני נבעה ממניעים פוליטיים כפי שהתרחש באולימפיאדות קודמות. המשלחת כללה 15 ספורטאים שהתחרו ב-8 ענפים. פאני בייסרון הייתה לנציגה הישראלית הראשונה שייצגה את ישראל בענף הטריאתלון במסגרת המשחקים האולימפיים, הן לנוער והן הרגילים. המדליות בחלק זה אינן נספרת במניין המדליות הרשמיות של ישראל, אלא של נבחרת הלאומים המעורבת המסמלת נבחרות המורכבות מנציגים של כמה מדינות שונות. השחיין, יעקב טומרקין, סיים במקום רביעי במשחה ל-200 מטר מעורב אישי. השחיין, אמרי גניאל, סיים במקום שישי במשחה ל-50 מטר חזה ובמקום שביעי במשחה ל-100 מטר חזה. המתעמלת האומנותית, ויקטוריה פילנובסקי, סיימה במקום שישי בתחרות קרב-רב ליחידות. גולשת הרוח, נעמי כהן, סיימה במקום רביעי בגלשן טכנו 293. הג'ודוקא, רותם שור, סיימה במקום חמישי במשקל עד 63 ק"ג. הטריאתלטית, פאני בייסרון, סיימה במקום שישי בטריאתלון יחידים (בנות). נבחרת הכדורסל (בנים) סיימה במקום שישי בכדורסל 3X3. בנים בנות בנים מעורב ניצחון לפי ניקוד קבוצתי בנים בנות מעורב בנים בנות בנים המספר המחוק הוא השיוט הגרוע ביותר, שלא מחושב בניקוד הכללי.
אנדרה דה

אנדרה דה (בצרפתית: André Daix; בשמו המקורי: André Delachanal; ‏21 בינואר 1901 - 27 בדצמבר 1976) היה מאייר וקומיקסאי צרפתי. דה נולד בעיירה באזור סום. בשנת 1919 הוא נסע ללונדון בה למד בבית ספר לאמנות. בשנת 1924 הוא התחתן. בשנת 1929 המשפחה התגוררה באמסטרדם בה הוא עבר ביומון Algemeen Handelsblad ואחר כך הוא עבר לפריז בה בהדרגה נכנס לתחום של אנימציה. החל משנת 1929 הוא צייר מספר סרטונים עם כלבים בתפקיד ראשי אך ללא הצלחה יתרה. דה ידוע בעיקר בשל היותו היוצר של רצועת הקומיקס "פרופסור נימבוס" (צר'), דמות מצוירת של פרופסור מפוזר, שפורסמה בשנת 1934 בעיתוני סוכנות הידיעות אופרה מונדי (צר') של פול וינקלר וביומון הלאומני לה ז'ורנל (צר'). דה השתמש בדמות זו עד לשנת 1944. בשנת 1933 בצרפת הוקמה מפלגה פשיסטית. כבר באותה שנה דה הצטרף לשורות המפלגה והיה תומך פעיל בתעמולה שלה. בשנת 1936 פעילות המפלגה נאסרה, אך דה המשיך ליצור מאמרים עם תכנים אנטישמיים. לאחר תחילת מלחמת העולם השנייה והקמת משטר וישי אנדרה דה פרסם את יצירותיו בעיתונות שתמכה בנאצים ומשתפי פעולה איתם. מאמרים בתקופה זו חשפו פעם נוספת את הדעות האנטישמיות שלו. לאחר מלחמת העולם השנייה דה הואשם בשיתוף פעולה עם השלטון הנאצי, הוא הפסיק לפרסם קומיקס ונמלט לפורטוגל וממנה לאמריקה הלטינית, הדמות שיצר "פרופסור נימבוס" שימשה יוצרים אחרים אך לא הגיע להצלחה מחודשת. דה חזר לצרפת לאחר קבלת חנינה בשנת 1974. לאחר חזרתו הוא חידש את הקשריו עם חוגים נאו-נאצים צרפתים. הוא נפטר בשנת 1976 מהתקף לב. ביוגרפיה אנדרה דה, במסד הנתונים הקולנועיים IMDb (באנגלית) ערך זה הוא קצרמר בנושא צרפת ובנושא אישים. אתם מוזמנים לתרום לוויקיפדיה ולהרחיב אותו.
ביזת רומא (1527)

ביזת רומא (באיטלקית: Sacco di Roma) היא הכינוי לכיבוש רומא ב-6 במאי 1527 על ידי הכוחות של קרל החמישי, קיסר האימפריה הרומית הקדושה. מקור הכינוי בהשתוללות חיילי הקיסר (שלא קיבלו את שכרם) שבמשך שמונה ימים בזזו את העיר. ערך מורחב – המלחמות האיטלקיות מאז שנת 1494 התחולל באיטליה רצף של מלחמות המכונות "המלחמות האיטלקיות". שני הכוחות המרכזיים שפעלו במלחמות הללו היו האימפריה הרומית הקדושה וצרפת. בשנת 1526 החלה מערכה נוספת בסדרת המלחמות הזאת, הקרויה מלחמת הליגה של קוניאק. היוזם הפעם היה האפיפיור קלמנס השביעי שארגן את הליגה של קוניאק, קואליציית כוחות נגד קרל החמישי, שכללה את צרפת של פרנסואה הראשון, הרפובליקה של ונציה, דוכסות מילאנו ורפובליקת פירנצה בנוסף על מדינת האפיפיור עצמה. המלחמה החלה ב-24 ביוני 1526 בהתקפה, שלא הצליחה, של דוכסות מילנו על לודי, עיירה במרחק 30 ק"מ ממילנו שנכבשה שנים אחדות קודם לכן על ידי כוחות הקיסר. בתגובה כוחות הקיסר השתלטו על לומברדיה כולה ושליט מילאנו הדוכס פרנצ'סקו ספורצה השני נאלץ להימלט מעירו. הכוחות הלוחמים: צבא הקיסר, בפיקודו של שארל השלישי, דוכס בורבון, מנה כ-34,000 איש. הצבא הורכב מכוחות ספרדיים, גרמנים ואיטלקיים. מגני רומא כללו את 186 אנשי המשמר השווייצרי וכ-5000 אנשי מיליציות בפיקודו של הקונדוטיירי רנצו דה קרי (Renzo da Ceri). ההתקפה על רומא החלה ב-6 במאי 1527 וכיבוש העיר הסתיים עוד באותו היום. האפיפיור עצמו נמלט דרך המעבר חשאי למצודת סנטאנג'לו והתבצר בה. שארל השלישי נהרג עוד בתחילת הקרב, מחליפו היה פיליברט דה שלון (Philibert de Chalon) נסיך אורנג'. מיד לאחר כיבוש העיר החלה התפרעות החיילים. החיילים בזזו והרסו כנסיות, מנזרים וארמונות פרטיים. כעבור יום הצטרפו אליהם איכרים איטלקיים שהגיעו מנחלותיו של הקרדינל פומפיאו קולונה (Pompeo Colonna) ממתנגדיו של האפיפיור. במהלך ההתפרעות נרצחו כ-1,000 מתושבי רומא. כעבור שלושה ימים ציווה פיליברט דה שלון, מפקד הכוחות, על הפסקת הביזה. אלא שלא הייתה לו האוטריטה של שארל השלישי, שנהרג בתחילת הקרב, והבוזזים לא צייתו לפקודה. דה שלון מיקם את מפקדתו בספריית הוותיקן ובכך הציל אותה מהביזה. רוברטו די מתאי, The Sack of Rome: a merciful chastisement (באנגלית) ביזת רומא, באתר אנציקלופדיה בריטניקה (באנגלית) רומא (איטליה), היסטוריה, מצור, 1527, דף שער בספרייה הלאומית לפי מקורות אחרים 10,000 עד 24,000 מקורות אחרים נוקבים במספרים גדולים בהרבה בין 6,000 ל-12,000
Œ

Œ(אות קטנה:œ) היא ליגטורה של האותיות o ו-e, אשר הפכה לאות ושימשה בלטינית, צרפתית ונורדית עתיקה, וכיום נמצאת בשימוש באנגלית עבור מילים שאולות מלטינית ויוונית. שם האות הוא אוד'ל (נכתב œthel), על שם הרונה האנגלו-סקסית, ᛟ. האות מייצגת ב-IPA, את התנועה קדמית, חצי-פתוחה, מעוגלת. בלטינית, האות ייצגה את הדיפתונג [oi] (כמו אוי), בעקבות השפעה מיוונית עתיקה, שבה הדיפתונג היה מיוצג על ידי οι. לאורך השנים, ההגייה של האות השתנתה, ובלטינית מאוחרת, האות נהגת כ-[e] (כמו e באנגלית). באנגלית, האות משמשת לכתיבה של מילים השאולות מלטינית ויוונית, אך כיום הגיית האות לא שומרה, והיא משתנה ל-e באנגלית בריטית או ל-o באנגלית אמריקאית, או לצירוף oe. לעומת זאת במילים שהגרמנית שאלה, האות משתנה לאומלאוט ö, לדוגמה ושט נכתב בגרמנית כ-Ösophagus, כאשר המקור הוא œsophagus. בנורדית עתיקה, האות ייצגה את התנועה המוארכת /øː/, בניגוד לתנועה הקצרה ø, אשר ייצגה את התנועה /ø/. בצרפתית, שם האות הוא e dans l'o, שפרושו e בתוך o, והאות שימשה בעיקר במילים השאולות מלטינית ויוונית, אך גם במילים מקוריות בצרפתית, כמו המילה ביצה - œuf. כיום האות לא נמצאת כמעט בשימוש, ואף לא מופיעה באלפבית או במקלדת הצרפתית. Æ מדיה וקבצים בנושא Œ בוויקישיתוף ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
עונת 1995/1996 בליגה האירופית של פיב"א

עונת 1995/1996 בליגה האירופית של פיב"א הייתה העונה ה-39 של תחרות אירופית לקבוצות כדורסל והיא אורגנה על ידי פיב"א אירופה. זו הייתה התחרות החמישית במתכונת של ליגה. המשחק הראשון התקיים ב-7 בספטמבר 1995 ותחרות הסתיימה ב-11 באפריל 1996. בתחרות השתתפו 42 קבוצות. העונה הסתיימה בניצחון של פנאתינייקוס, בפעם הראשונה בתולדות המועדון. דומיניק וילקינס (ארצות הברית) מפנאתינייקוס נבחר לכדורסלן המצטיין של הפיינל פור. ג'ו ארלאוקאס (ארצות הברית) מבקלד בולוניה זכה בפרס אלפונסו פורד. בתחילת התחרות התקיימו סיבובים מוקדמים בהם נקבעו 13 עולות לשלבים הבאים. ל-13 קבוצות אלו הצטרפו אולימפיאקוס, אולימפיק אנטיב וברצלונה. מנצחות רבע הגמר נפגשו בברסי ארנה פריז למשחקי פיינל פור. בשלבים המוקדמים נקבעו 16 עולות לשמינית הגמר. בשלב זה המשחקים עברו לבית א' ובית ב'. הפועל גליל עליון בשלב הראשון של המקודמות ניצחה את קויבו הפינית 82:92, 103:81. בשלב השני היא הפסידה לאירקלי אספיס היוונית 83:91 ו-54:76 מכבי תל אביב העפילה ישירות לשלב השני של המוקדמות. בשלב זה היא נפגשה עם אטלסיב סיביו הרומנית וניצחה אותה 99:74 ו-122:65. את בית הגמר היא סיימה במקום השישי ולא עלתה לפיינל פור. פירוט התוצאות תיאור מפורט של משחקי הגמר משחק הגמר, סרטון באתר יוטיוב
נבחרת ברזיל בכדורגל נשים

נבחרת ברזיל בכדורגל נשים היא נבחרת כדורגל הנשים הלאומית של ברזיל. הנבחרת מנוהלת על ידי קונפדרציית הכדורגל הברזילאית. הדירוג הנוכחי של נבחרת ברזיל ברשימת הדירוג של פיפ"א, הוא המקום ה-8 בעולם, נכון ל-16 באוגוסט 2024, עלייה של נקודה אחת לעומת ניקוד קודם. דירוג השיא 2 נמדד לראשונה במרץ 2009, והדירוג הכי נמוך 11 נמדד לראשונה בספטמבר 2019. הנבחרת סיימה במקום השלישי בגביע העולם בשנת 1999. בשנים 1998 ו-1999, הנבחרת הגיעה לגמר של גביע ארצות הברית. ברזיל סיימה במקום הרביעי באולימפיאדת סידני (2000), והגיעה לגמר של אולימפיאדת אתונה (2004). ב-2002 וב-2004, ברזיל סיימה במקום הרביעי בגביע העולם עד גיל 20. הנבחרת זכתה בחמש מתוך שש השתתפויות באליפות אמריקה הדרומית. 1991 - שלב הבתים 1995 - שלב הבתים 1999 - מקום שלישי 2003 - רבע גמר 2007 - מקום שני 2011 - רבע גמר 2015 - שמינית גמר 2019 - שמינית גמר 2023 - שלב הבתים אנדראה מרטה סיסי קאטיה פורמיגה מילנה דומינגז כריסטיאן רוזריה מדיה וקבצים בנושא נבחרת ברזיל בכדורגל נשים בוויקישיתוף אתר האינטרנט הרשמי של נבחרת ברזיל בכדורגל נשים (בפורטוגזית) דירוג לנבחרות לאומיות נשים באתר פיפ"א החל מיולי 2003 - אז החל דירוג פיפ"א לנבחרות נשים בכלל
פינלנד במשחקים הפאראלימפיים

רפובליקת פינלנד השתתפה לראשונה במשחקים הפאראלימפיים ברומא (1960), כששלחה ספורטאי אחד: שחיין שזכה במדליית זהב בהופעת הבכורה של המדינה. המדינה נעדרה מהמשחקים הפאראלימפיים טוקיו (1964), ומאז היא משתתפת במשחקים בדרך קבע. הופעת השיא של פינלנד הייתה המשחקים הפאראלימפיים ניו יורק וסטוק מנדוויל (1984), בה זכתה ב-59 מדליות, מתוכן 19 מדליות זהב, 13 מדליות כסף ו-27 מדליות ארד. פינלנד במשחקים האולימפיים פינלנד במשחקים האולימפיים לנוער מדיה וקבצים בנושא פינלנד במשחקים הפאראלימפיים בוויקישיתוף
בטיסטה

האם התכוונתם ל... פולחנסיו בטיסטה – רודן קובה שקדם לפידל קסטרו. אסטבן באטיסטה – כדורסלן יליד אורוגוואי. דייב בטיסטה – מתאבק WWE. סרחיו בטיסטה – כדורגלן ארגנטינאי ניבאלדו בטיסטה סנטנה – כדורגלן ברזילאי. בטיסטה פינינפארינה מעצב רכב איטלקי שחי במאה ה-20. לאונה בטיסטה אלברטי – אמן איטלקי מתקופת הרנסאנס. ג'ובאני בטיסטה סמרטיני – מלחין איטלקי מן המאה ה-18. ג'ובאני בטיסטה מרטיני – מלחין, תאורטיקן והיסטוריון מוזיקה איטלקי פרנסיצקני. ג'ובאני בטיסטה ויוטי – מלחין איטלקי מן המאות ה-18 וה-19. ג'ובאני בטיסטה אודיירנה – אסטרונום וכומר איטלקי שחי במאה ה-17. ג'ובאני בטיסטה קאצ'יני – פסל ואדריכל קלאסיציסט מנייריסט איטלקי מן המאה ה-16. ג'ובאני בטיסטה גואדניני – בונה כינורות איטלקי מהמאה ה-18. ג'ובאני בטיסטה בואונמנטה – כנר איטלקי מראשית תקופת הבארוק.
דנמרק במשחקים הפאראלימפיים

דנמרק השתתפה לראשונה במשחקים הפאראלימפיים בתל אביב (1968), כששלחה נבחרת של שמונה ספורטאים שהתחרו בשחייה ובטניס שולחן, ומאז היא משתתפת במשחקים בדרך קבע. בנוסף, משתתפת דנמרק בכל אולימפיאדות החורף לספורטאים נכים מאז המשחקים הפאראלימפיים גיילו (1980). דנמרק זכתה במדליות הראשונות שלה במשחקים הפאראלימפיים טורונטו (1976), בה זכה האתלט יורן נילסן ב-3 מדליות זהב, בנוסף ל-3 מדליות ארד של המשלחת. האולימפיאדות הפורות ביותר של דנמרק היו המשחקים הפאראלימפיים ניו יורק וסטוק מנדוויל (1984), בה זכתה המשלחת ב-59 מדליות, מתוכן 30 מדליות זהב, והמשחקים הפאראלימפיים הנכים סיאול (1988), בה זכתה המשלחת ב-64 מדליות, מתוכן 23 מדליות זהב. דנמרק במשחקים האולימפיים דנמרק במשחקים האולימפיים לנוער
קיווי מנוקד גדול

קיווי מנוקד גדול (שם מדעי: Apteryx haastii) הוא מין של עוף לא מעופף ממשפחת הקיוויים החי בניו זילנד. הקיווי הוא עוף שכמעט איבד את שרידי כנפיו. הוא מגיע לאורך 45 סנטימטרים בזכרים ו־50 סנטימטרים בנקבות ולמשקל של עד 3.3 קילוגרם. לקיווי נוצות עבות בצבע חום והם מזכירות יותר שערות מאשר נוצות. המקור בעל שערות בקצה והוא מוארך וכפוף מלמטה, מה שעוזר לו לחפש תולעים באדמה. הרגליים קטנות והגוף בצורה מעוגלת. הקיווים הם עופות ליליים היוצאים בערבים לחוף או לשדות ומחפשים יצורים קטנים כמו תולעים או סרטנים. הם נעזרים לשם כך בשערות מקורם וגם בחוש הריח הרגיש שלהם. מין זה, כמו מיני עופות רבים מניו זילנד, נמצא בסכנת הכחדה עקב פגיעה אנושית בהם ועקב הבאת חיות לא ילידות המאיימות עליהם כמו שועלים, חולדות וחתולים. מדיה וקבצים בנושא קיווי מנוקד גדול בוויקישיתוף קיווי מנוקד גדול, באתר ITIS (באנגלית) קיווי מנוקד גדול, באתר NCBI (באנגלית) קיווי מנוקד גדול, באתר Animal Diversity Web (באנגלית) קיווי מנוקד גדול, בבסיס הנתונים ARKive (באנגלית) קיווי מנוקד גדול, באתר האנציקלופדיה של החיים (באנגלית) קיווי מנוקד גדול, באתר GBIF (באנגלית) קיווי מנוקד גדול באתר הרשימה האדומה של IUCN
עין נשוט

עין נשוט הוא אתר ארכאולוגי במרכז רמת הגולן, כקילומטר וחצי מצפון לקצרין וכקילומטר וחצי מדרום ליישוב קדמת צבי, בו נתגלו שרידי יישוב יהודי מתקופת התלמוד ובית כנסת קדום. החורבה, שוכנת על גבעה ברום של 392 מטרים מעל פני הים, מעל תחילת אפיקו של נחל משושים. האתר נחקר לראשונה בשנות השמונים של המאה ה-19 בידי החוקר גוטליב שומכר, אשר העלה את הסברה כי במקום שכן כפר בשם דיר ראהיב. אך כאשר מעוז סקר את השרידים במקום, הוא טען שהממצא במקום, הוא לא מאוחר יותר מהתקופה הביזנטית. במרכז החורבה שרידי בית כנסת קדום, שגודל אולם התפילה בו הוא 10 מטרים על 11 מטרים, ואשר נותרו בו ספסלים, עמודים וכותרות מעוטרות, שבחלקן מופיעה מנורה בעלת תשעה קנים. שרידי ארון קודש נתגלו בצדו הדרומי של המבנה, לכיוון ירושלים. כמו כן נתגלו במקום שרידי פסל לביאה, קורת אבן מעוטרת בתבליט זר ובכתובת ארמית: "אבון בר יוסה", חלקי משקוף עם עיטורי זר, אמפורות ואף גפן. אבנים מעוטרות נמצאו גם בשרידי הכפרים הסמוכים עין סמסם וא-דנקלה, על אחת מהן נתגלה תבליט אדם הנושא ידיו בתפילה, ומצדדיו אריות ונשרים. החוקרים משערים שבית הכנסת הוקם במאה החמישית לספירה, שופץ במאה השישית לספירה והמשיך להתקיים עד המאה השביעית לספירה, אז ניטש הכפר לחלוטין ולא יושב יותר. מטמוני מטבעות נמצאו מתחת לרצפת בית הכנסת. לצד בית הכנסת, בולטים בחורבה גם שרידי בתי בד קדומים. בית הבד אחד נחשף בדרום הכפר ובית בד שני נחשף במלואו צפון מזרחית לבית הכנסת, במהלך חפירה לימודית שנערכה במקום בשנת 2017. מדרום לשרידי הכפר, בצידו השני של נחל משושים, נחשף בעת הקמת מתקן צבאי, בית הקברות של הכפר ובו קברים חצובים בסלע. בין הממצאים היו גם שני מכסי קבורה עליהם כתובות בארמית וביוונית. על מכסה אחד היה כתוב: "שמעון בר אבון בר שנין כו" כלומר הכתובת על המכסה היא: שמעון בן אבון בן עשרים ושש. על המכסה השני הייתה כתובת ביוונית: ZANNEOY ET O פירוש הכתובת הוא: יוסה זננו בן שבעים. שרידי בתי כנסת נוספים מאותה התקופה נתגלו גם בחורבת אחמדיה, כקילומטר מדרום מזרח לאתר, ובחורבת דביה, כשלושה קילומטרים ממזרח לאתר. חנה ודוד עמית, מראי מקום - לטייל עם המקורות בצפון הארץ, הוצאת יד יצחק בן-צבי, עמ' 221-217. דפנה וערן מאיר, בתי כנסת קדומים ברמת הגולן, הוצאת יד יצחק בן-צבי, ירושלים התשע"ג, עמ' 63-52. מדיה וקבצים בנושא עין נשוט בוויקישיתוף סיור בחורבת עין נשוט (אורכב 22.08.2016 בארכיון Wayback Machine) באתר תיירות גולן עין נשוט, סרטון באתר יוטיוב גיליון 132 לשנת 2020חורבת עין נשוט, באתר www.hadashot-esi.org.il אתר הסקר הארכיאולוגי של ישראל, באתר survey.antiquities.org.il
עונת 1996/1997 בפיב"א יורוליג

עונת 1996/1997 בפיב"א יורוליג הייתה העונה ה-40 של תחרות אירופית לקבוצות כדורסל והיא אורגנה על ידי פיב"א אירופה. זו הייתה התחרות השישית במתכונת של ליגה. המשחק הראשון התקיים ב-19 בספטמבר 1996 ותחרות הסתיימה ב-24 באפריל 1997. בתחרות השתתפו 24 קבוצות. העונה הסתיימה בניצחון של אולימפיאקוס, בפעם הראשונה בתולדות המועדון. דייוויד ריברס (ארצות הברית) מאולימפיאקוס נבחר לכדורסלן המצטיין של הפיינל פור. קרלטון מאירס (איטליה) מטיםסיסטם בולוניה זכה בפרס אלפונסו פורד. בתחילת התחרות התקיימו שני סיבובים של המשחקים בבתים המוקדמים. לאחר מכך, 16 קבוצות עלו לשמינית הגמר ורביעית הגמר בהם נערכו משחקים עד ל-2 ניצחונות. מנצחות רבע הגמר נפגשו בפאלאלוטומטיקה רומא למשחקי פיינל פור. בשלבים המוקדמים נקבעו 16 עולות לשמינית הגמר. מכבי תל אביב בשלב הראשון של המוקדמות שיחקה בבית א' וסיימה אותו במקום השלישי. בשלב השני של המוקדמות היא שיחקה בבית ה', סיימה אותו במקום הרביעי ועברה לשמינית הגמר. בשמינית הגמר היא הפסידה לאפס פילזן וסיימה את עונה. פירוט התוצאות תיאור מפורט של משחקי הגמר משחק הגמר, סרטון באתר יוטיוב
קיווי מנוקד קטן

קיווי מנוקד קטן (שם מדעי: Apteryx owenii) הוא מין של עוף לא מעופף ממשפחת הקיוויים החי בניו זילנד. הוא קרובו של המין קיווי מנוקד גדול החי באי הדרומי של ניו זילנד. קיווי זה קטן מקרובו ומגיע לאורך 35–45 סנטימטרים ולמשקל 0.9-1.9 קילוגרם. זהו מין הקיווי הקטן ביותר והמין הקטן ביותר בסדרת היענאים. כשמו הוא בעל נוצות אפורות מנוקדות מעט בחום ושחור. הרגליים קטנות ובעלות אצבעות ארוכות והמקור ארוך, מכופף ובעל מעט שערות בקצה. מין זה חי בעיקר באיים בין שני האיים הראשיים של ניו זילנד. הוא חי במאורה שהוא חופר בין העצים ויוצא רק בלילה לחפש מזון. הוא מחפש באדמה יצורים קטנים כמו תולעים וגם חרקים שונים, אותם הוא מוצא בשימוש בחוש הריח. קיווי זה נמצא במצב טוב יותר ממיני הקיווי האחרים, אך עדיין נפגע מכריתת יערות, ציד והבאת חיות לא ילידות. מדיה וקבצים בנושא קיווי מנוקד קטן בוויקישיתוף קיווי מנוקד קטן, באתר ITIS (באנגלית) קיווי מנוקד קטן, באתר NCBI (באנגלית) קיווי מנוקד קטן, באתר Animal Diversity Web (באנגלית) קיווי מנוקד קטן, בבסיס הנתונים ARKive (באנגלית) קיווי מנוקד קטן, באתר האנציקלופדיה של החיים (באנגלית) קיווי מנוקד קטן, באתר GBIF (באנגלית) קיווי מנוקד קטן באתר הרשימה האדומה של IUCN
קיווי חום דרומי

קיווי חום דרומי (שם מדעי: Apteryx australis) הוא מין של עוף לא מעופף ממשפחת הקיוויים החי בניו זילנד. מין זה מצוי רק באי הדרומי והוא העוף הלאומי והסמל של המדינה. הקיווי מגיע לאורך 45–55 סנטימטרים ומשקלו 1.6-4 קילוגרם, כשהנקבות גדולות מהזכרים. הנקבות מטילות 3 ביצים בקינם כשמשקל הביצה יכול להגיע ל-20% ממשקל האם - השיא בעולם העופות. הנוצות בעלות צבע חום עם מעט אפור ונראות כמו שערות. הזנב קצר והגוף כדורי. המקור ארוך ומכופף והעיניים קטנות. מין זה מצוי באי הדרומי של ניו זילנד ביערות שונים ומתחפר במאורה מתחת העצים. בלילות הוא יוצא לשדות או לחופים ומחפש סרטנים קטנים, חרקים ותולעים אותם הוא מאתר על ידי חוש הריח החזק שלו. המין מצוי בסכנת הכחדה, עקב כריתת היערות והכנסת מיני טורפים, כמו חתולים, הרמינים, חמוסים, כלבים, פוסומים וחולדות לניו זילנד, שבוזזים את הביצים, ותוקפים גוזלים וצעירים, ואף מבוגרים. מדיה וקבצים בנושא קיווי חום דרומי בוויקישיתוף קיווי חום דרומי, באתר ITIS (באנגלית) קיווי חום דרומי, באתר NCBI (באנגלית) קיווי חום דרומי, באתר האנציקלופדיה של החיים (באנגלית) קיווי חום דרומי, באתר GBIF (באנגלית) קיווי חום דרומי באתר הרשימה האדומה של IUCN
קיווי חום צפוני

קיווי חום צפוני (שם מדעי: Apteryx mantelli) הוא מין של עוף לא מעופף ממשפחת הקיוויים החי בניו זילנד. מין זה מצוי ברחבי האי הצפוני של ניו זילנד. אורכו של הקיווי 40 סנטימטרים ומשקלו 2.2 קילוגרם. הנקבות גדולות מהזכרים ומגיעות עד ל-2.8 ק"ג. הם בעלי גוף כדורי ונוצותיהם השעירות בעלות צבע חום עם קצת כתום. הרגליים חשופות והמקור ארוך ושעיר בקצהו. העיניים קטנות. הוא מצוי באי הצפוני ובאיים נוספים באזור ומצוי ביערות שונים כולל ביערות טרופיים, שם הוא חופר מחילה בין העצים והצמחייה של הקרקע. הוא יוצא רק בלילות. הקיווי מצוי בסכנת הכחדה בעיקר עקב הבאת מיני יונקים טורפים לאיים על ידי האדם. כיום נותרו רק 35,000 פרטים של הקיווי. מדיה וקבצים בנושא קיווי חום צפוני בוויקישיתוף קיווי חום צפוני, באתר ITIS (באנגלית) קיווי חום צפוני, באתר NCBI (באנגלית) קיווי חום צפוני, בבסיס הנתונים ARKive (באנגלית) קיווי חום צפוני, באתר האנציקלופדיה של החיים (באנגלית) קיווי חום צפוני, באתר GBIF (באנגלית) קיווי חום צפוני באתר הרשימה האדומה של IUCN
יחסי זימבבואה–קטר

יחסי זימבבואה–קטר הם היחסים שבין הרפובליקה של זימבבואה לבין מדינת קטר. זימבבואה מעוניינת בניסיון הקטרי בנושאי גז טבעי ונפט כדי לספק את צרכיה של בירתה הארארה, קטר השקיעה 1.5 מיליארד דולר אמריקאי בהקמת בית זיקוק בזימבבואה. ממשלותיהן של שתי המדינות שואפות למסד ולבסס עוד יותר את יחסי המסחר שבין השתיים. סיוע ממדינות ערב והמזרח התיכון הכרחית לזימבבואה מפני שנשיאה רוברט מוגאבה מנודה על ידי המערב. קטר איירווייז מפעילה קו טיסה לזימבבואה מינואר 2016 וקטר עזרה להקים מלון פאר בהארארה. שגרירות קטר בפרטוריה שבדרום אפריקה משמשת כנציגות קטר בזימבבואה ושגרירות זימבבואה בכווית משמשת כנציגות זימבבואה בקטר. מדי מספר חודשים מתקיים ביקור של נשיא זימבבואה בשגרירות קטר בדרום אפריקה. אין קהילה זימבבואית בקטר וזימבבואה לא תורמת לכלכלת קטר באופן ישיר. אי קיומה של קהילה מזימבבואה בקטר הוא דבר לא אופייני מכיוון שבקטר קיימות קהילות מרוב אומות העולם. UPDATE 2-Qatar firm plans $1.5 bln Zimbabwe refinery, hotel Qatar Airways set to launch flights to Zimbabwe Qatar Airways Flights from Zimbabwe The Republic of Zimbabwe President meets Qatari envoy
קיווי אוקריטו

קיווי אוקריטו (שם מדעי: Apteryx rowi) הוא מין של עוף לא מעופף ממשפחת הקיוויים החי בניו זילנד. זהו קיווי קטן שהתגלה רק בשנת 2003, באזור היערות של לגונת אוקריטו (Ōkārito Lagoon), בחופים המערביים של האי הדרומי ומכאן שמו. קיווי זה מצוי בסכנת הכחדה ונמצאו רק 400 פרטים שלו. הוא כפוף במראהו ובעל נוצות מקורזלות דמויות שערות. המקור ארוך ובעל שערות חישה וכן בעל נחיריים הקרובות לקצה והוא בעל חוש ריח חזק. הקיווים הם מונוגמים והנקבה מטילה 3 ביצים, שגודלם כמעט 20% ממשקל גופה, ובכך היא הביצה הגדולה ביותר יחסית למשקל המטילה. גם הזכר וגם הנקבה דוגרים ומטפלים בביצים ובאפרוחים. קיווי זה מצוי בסכנה בטבע עקב כריתת היערות, ציד והבאת בעלי חיים לא ילידים שמאיימים עליהם. מדיה וקבצים בנושא קיווי אוקריטו בוויקישיתוף קיווי אוקריטו, באתר ITIS (באנגלית) קיווי אוקריטו, באתר NCBI (באנגלית) קיווי אוקריטו, בבסיס הנתונים ARKive (באנגלית) קיווי אוקריטו, באתר האנציקלופדיה של החיים (באנגלית) קיווי אוקריטו, באתר GBIF (באנגלית) קיווי אוקריטו באתר הרשימה האדומה של IUCN
מלטה במשחקים הפאראלימפיים

רפובליקת מלטה השתתפה לראשונה במשחקים הפאראלימפיים ברומא (1960), כששלחה משלחת של ארבעה ספורטאים שהתחרו באתלטיקה, בסנוקר ובטניס שולחן. זו הייתה גם האולימפיאדה הפורה ביותר של מלטה, כשכל אחד מהספורטאים שלה זכה במדליה: 2 מדליות כסף ו-2 מדליות ארד. עד לשנת 1984 השתתפה מלטה בכל אולימפיאדה, פרט למשחקים הפאראלימפיים טורונטו (1976). במשחקים הפאראלימפיים טוקיו (1964) זכתה מלטה בשתי מדליות ארד, ובמשחקים הפאראלימפיים ארנהם (1980) היא זכתה באחת נוספת. ב-5 התחרויות לאחר שנת 1984 מלטה לא לקחה חלק, והיא חזרה להתחרות במשחקים הפאראלימפיים בייג'ינג (2008). מלטה מעולם לא לקחה חלק באולימפיאדת חורף פאראלימפית. מלטה במשחקים האולימפיים מלטה במשחקים האולימפיים לנוער
פלץ

האם התכוונתם ל... איסאק פלץ – סופר ועיתונאי יהודי רומני טיאה פלץ – ציירת, גרפיקאית ומאיירת יהודיה רומניה, בתו של איסאק פלץ ניקולה פלץ – שחקנית אמריקאית יהודייה שלמה פלץ – כדורגלן ומאמן כדורגל ישראלי פלס
דרושפאקה

דרושפאקה ספור קולובו (בטורקית: Darüşşafaka Spor Kulübü) היא קבוצת כדורסל טורקית מהעיר איסטנבול, המתמודדת בליגת העל הטורקית ובליגת האלופות בכדורסל. הקבוצה הוקמה ב-4 ביוני 1951, וזכתה בשתי אליפויות ליגת העל הטורקית בעונות 1960/1961 ו-1961/1962. במשך 30 השנים הרבות התנדנדה דרושפאקה בין שתי הליגות הבכירות בטורקיה, והחל משנת 1993 הפכה לקבוצה קבועה בליגת העל. בעונת 2009/2010 רשמה מאזן שלילי עם 6 ניצחונות לעומת 24 הפסדים, סיימה במקום האחרון בליגת העל והודחה לליגת המשנה. בשנת 2013 הקונצרן הטורקי "דוגוס" החל לתת חסות מסחרית לקבוצה, מה שהעשיר את כיסה והפך אותה לאחת הקבוצות האמידות בטורקיה. בעונת 2013/2014 זכתה דרושפאקה באליפות ליגת המשנה הטורקית והיא חזרה להשתתף בליגת העל. בעונה הבאה סיימה הקבוצה במקום השלישי בליגה, אחרי פנרבחצ'ה ואנאדולו אפס, אך הפסידה לטרבזונספור(אנ') בשלב רבע הגמר. בעונת 2015/2016 זכתה דרושפאקה בכרטיס חופשי להשתתפות ביורוליג, וסיימה את העונה בשלב ה-"Top-16" מבלי להעפיל לרבע הגמר. בליגה הטורקית הפסידה הקבוצה לאנאדולו אפס בסדרת חצי הגמר, ולפנרבחצ'ה במשחק גמר הגביע. לקראת עונת 2016/2017 מונה דייוויד בלאט למאמן הקבוצה. בעונת 2017/2018 זכתה בגביע היורוקאפ, לאחר שגברה על לוקומוטיב קובאן בצמד משחקי הגמר. בקיץ 2018 עזב בלאט את הקבוצה, והוחלף על ידי המאמן סלצ'וק ארנאק(אנ'). את עונת 2018/2019 סיימה במקום ה-16 והאחרון ביורוליג, ובמקום העשירי בליגה הטורקית. בחודש מאי 2020 נודע כי הקבוצה תעבור לשחק בליגת האלופות בכדורסל של פיב"א. דרושפאקה מארחת את משחקיה בליגה הטורקית באולם דרושפאקה אייהן שאהנק(אנ'), המכיל 3,500 מקומות ישיבה. משחקיה ביורוליג מתקיימים בפולקסווגן ארנה איסטנבול(אנ'), בו 5,240 מקומות ישיבה, מתוכם 240 בתאי צפייה אישיים. ליגת העל הטורקית: אליפות (2): 1961, 1962 מקום שני: 1960 גביע הליגה הטורקית: מקום שני: 2002, 2016 יורוקאפ: זכייה (1): 2018 ליגת המשנה הטורקית: אליפות: 2014 ליגת הכדורסל של איסטנבול: אליפות: 1960 סגל הקבוצה, נכון לתאריך 16 באוקטובר 2019: מדיה וקבצים בנושא דרושפאקה בוויקישיתוף אתר האינטרנט הרשמי של דרושפאקה(הקישור אינו פעיל, 28.3.2020) (באנגלית) דרושפאקה, ברשת החברתית פייסבוק דרושפאקה, ברשת החברתית אקס (טוויטר) דרושפאקה, ברשת החברתית אינסטגרם דף הקבוצה באתר היורוקאפ סיכום עונת 2009/2010 של דרושפאקה, באתר tblstat.net Proposed team list for the 2015-16 Turkish Airlines Euroleague and Eurocup, באתר הרשמי של היורוליג, 29 ביוני 2015 רועי גלדסטון, ‏רשמית: בלאט מונה למאמן דרושפאקה וחתם לשנתיים, באתר ערוץ הספורט, 1 ביוני 2016 האולמות הביתיים של דרושפאקה, באתר הרשמי של הקבוצה(הקישור אינו פעיל, 28.3.2020)
אנה קתרינה

אנה קתרינה (בגרמנית: Anna Katarina; נולדה ב-14 במרץ 1960) היא שחקנית אמריקאית ילידת שווייץ. קתרינה נולדה בברן, שווייץ, בתו של נגן צ'לו מקצועי. היא הגיעה לארצות הברית בשנות העשרים לחייה, אז הצטרפה לבית ספר למשחק. היא גילמה את התפקיד הראשי של תמרה דה למפיקה במחזה "תמרה", שרץ בלוס אנג'לס בשנות ה-80; לפניה, את התפקיד גילמה השחקנית אנג'ליקה יוסטון. ב-1987 שיחקה בפרק בסדרה "מסע בין כוכבים: הדור הבא", ב-1989 הופיעה בפרק של "מיאמי וייס" וב-1991 הופיעה בשני פרקים של הסדרה "חוק וסדר". ב-1992 התפרסמה כשגילמה את ליידי פודל בסרט "באטמן חוזר", ב-1997 שיחקה בסרט "המשחק" לצד מייקל דאגלס, ב-2006 גילמה סוכנת בסרט "הפנתר הוורוד", ב-2009 הופיעה בסרטים "מלאכים ושדים" ו"סטארטרק" ושיחקה עוזרת בית בסדרה "עקרות בית נואשות". בשנת 2012 גילמה את דמותה של הקנצלרית אנגלה מרקל בסרט הקומדיה הפארודי "הדיקטטור" בכיכובו של סשה ברון כהן. מדיה וקבצים בנושא אנה קתרינה בוויקישיתוף אתר האינטרנט הרשמי של אנה קתרינה (באנגלית) אנה קתרינה, במסד הנתונים הקולנועיים IMDb (באנגלית)